
NACRT ZAKONODAVNE REZOLUCIJE EUROPSKOG PARLAMENTA
o Nacrtu odluke Vijeća o sklapanju, u ime Unije, Sporazuma između Europske unije i Kneževine Lihtenštajna o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, za razdoblje od 2021. do 2027.
(13936/2023 – C9‑0462/2023 – 2023/0334(NLE))
(Suglasnost)
Europski parlament,
–	uzimajući u obzir Nacrt odluke Vijeća (13936/2023),
–	uzimajući u obzir Sporazum između Europske unije i Kneževine Lihtenštajna o dodatnim pravilima u vezi s instrumentom za financijsku potporu u području vanjskih granica i viza kao dio Fonda za unutarnju sigurnost za razdoblje od 2021. do 2027. (13935/2023)[footnoteRef:1], [1:  SL L, 2024/200, 4.1.2024., ELI: https://eur-lex.europa.eu/legal-content/HR/TXT/PDF/?uri=OJ:L_202400200] 

–	uzimajući u obzir zahtjev Vijeća za davanje suglasnosti u skladu s člankom 77. stavkom 2., člankom 218. stavkom 6. drugim podstavkom točkom (a) i člankom 218. stavkom 7. Ugovora o funkcioniranju Europske unije (C9‑0462/2023),
–	uzimajući u obzir članak 105. stavke 1. i 4. te članak 114. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A9‑0000/2024),
1.	daje suglasnost za sklapanje sporazuma;



2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Kneževine Lihtenštajna.

a. Kontekst 

Uredba (EU) 2021/1148 Europskog parlamenta i Vijeća o uspostavi Instrumenta za financijsku potporu u području upravljanja granicama i vizne politike za razdoblje 2021.–2027. („Uredba o BMVI-ju”) donesena je 7. srpnja 2021.

Cilj je Uredbe o Instrumentu za upravljanje granicama i vize osigurati financijsku pomoć onim državama (članicama) koje primjenjuju odredbe schengenske pravne stečevine o vanjskim granicama. Ona predstavlja razvoj schengenske pravne stečevine u kojem sudjeluju zemlje koje su se pridružile provedbi, primjeni i daljnjem razvoju schengenske pravne stečevine („zemlje pridružene Schengenu” ili „pridružene zemlje”).

Kneževina Lihtenštajn je 18. kolovoza 2021. obavijestila o svojoj odluci da prihvati sadržaj Uredbe o BMVI-ju i provede je u svojem unutarnjem pravnom poretku. 

Člankom 7. stavkom 6. Uredbe o BMVI-ju predviđa se da bi se trebali izraditi aranžmani radi utvrđivanja prirode i načinâ sudjelovanja u Instrumentu zemalja pridruženih provedbi, primjeni i razvoju schengenske pravne stečevine, u skladu s relevantnim odredbama odgovarajućih sporazuma o pridruživanju. Ti aranžmani imaju oblik sporazuma koje Unija sklapa sa zemljama pridruženima Schengenu u skladu s člankom 216. UFEU-a. 

[bookmark: _Hlk132892775]Vijeće je 21. veljače 2022. ovlastilo Komisiju za otvaranje pregovora[footnoteRef:2] s Islandom, Kraljevinom Norveškom, Švicarskom Konfederacijom i Kneževinom Lihtenštajnom o aranžmanima o financijskim doprinosima tih zemalja i dodatnim pravilima potrebnima za njihovo sudjelovanje u Instrumentu za financijsku potporu u području upravljanja granicama i vizne politike za razdoblje od 2021. do 2027” uključujući odredbe kojima se osigurava zaštita financijskih interesa Unije i nadležnost Revizorskog suda za provođenje revizija, koji se sklapaju na temelju Uredbe (EU) 2021/1148 Europskog parlamenta i Vijeća[footnoteRef:3]. Pregovori s Kneževinom Lihtenštajnom uspješno su zaključeni parafiranjem Sporazuma 16. lipnja 2023. [2:  	Odluka Vijeća (EU) 2022/442 od 21. veljače 2022. o odobravanju otvaranja pregovora s Islandom, Kraljevinom Norveškom, Švicarskom Konfederacijom i Kneževinom Lihtenštajnom s ciljem sklapanja sporazumâ između Europske unije i tih zemalja o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama (SL L 90, 18.3.2022., str. 116.).]  [3:  	Uredba (EU) 2021/1148 Europskog parlamenta i Vijeća od 7. srpnja 2021. o uspostavi kao dio Fonda za integrirano upravljanje granicama, Instrumenta za financijsku potporu u području upravljanja granicama i vizne politike (SL L 251, 15.7.2021., str. 48.).] 


Komisija je 29. rujna 2023. podnijela Vijeću Prijedlog odluke Vijeća o sklapanju, u ime Europske unije, Sporazuma između Europske unije i Kneževine Lihtenštajna o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama

 Vijeće je 13. studenog 2023. donijelo odluku o potpisivanju, u ime Unije, i privremenoj primjeni Sporazuma između Europske unije i Kneževine Lihtenštajna o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama za razdoblje 2021. 2027. Sporazum je potpisan 28. studenog 2023. u Bruxellesu.

Vijeće je 4. prosinca 2023. podnijelo zahtjev Europskom parlamentu da dade suglasnost na nacrt odluke Vijeća o sklapanju spomenutog sporazuma.


b. Stajalište izvjestitelja

Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, poseban je instrument u kontekstu schengenske pravne stečevine osmišljen za osiguravanje snažnog i djelotvornog europskog integriranog upravljanja vanjskim granicama, uz istodobnu zaštitu slobodnog kretanja osoba, uz potpuno poštovanje obveza država članica i pridruženih zemalja u pogledu temeljnih prava, te potporu ujednačenoj provedbi zajedničke vizne politike, čime se doprinosi visokoj razini sigurnosti u državama članicama i pridruženim zemljama i jačanju cjelokupnog funkcioniranja schengenskog područja.

Izvjestitelj se slaže da BMVI omogućuje provedbu mjera u okviru podijeljenog upravljanja, izravnih i neizravnih načina upravljanja, a Sporazumom bi stoga trebalo osigurati da je provedba bilo koje od ovih metoda u Kneževini Lihtenštajnu u skladu s izravnim i neizravnim načinima upravljanja i uz poštovanje načela i pravila Unije o financijskom upravljanju i nadzoru.

Izvjestitelj također smatra da bi se, s obzirom na specifičnu prirodu schengenske pravne stečevine i važnost njezine ujednačene primjene za cjelovitost schengenskog područja, sva pravila o upravljanju programima za Kneževinu Lihtenštajn trebala primjenjivati na isti način kao za države članice.

Izvjestitelj smatra da je sklapanje formalnih, pravno obvezujućih sporazuma u okviru suradnje s pridruženim zemljama, za razliku od sklapanja druge vrste dogovora, od ključne važnosti kako bi se osigurala transparentnost, javna kontrola i demokratski nadzor. To je posebno važno kad je riječ o upotrebi proračuna EU-a.

Potrebno je i dalje poštovati druge posebne odredbe. Na temelju sporazumâ o pridruživanju Schengenu, Kneževina Lihtenštajn mora u potpunosti prihvatiti mjere Unije, uključujući Uredbu o BMVI-ju, koje se temelje na schengenskoj pravnoj stečevini ili predstavljaju njezin daljnji razvoj, i poduzeti potrebne mjere kako bi osigurala usklađenost s odredbama UFEU-a i pravom Unije koje se temelji na UFEU-u, a koje su relevantne za financijsko upravljanje i kontrolu.

Sporazumima se uvode i posebni mehanizmi za brzu prilagodbu sporazumâ s Kneževinom Lihtenštajnom u slučaju promjena u ključnom zakonodavstvu Unije relevantnom za provedbu, uključujući Financijsku uredbu i Uredbu o zajedničkim odredbama. Sporazumom se također osigurava da se u preispitivanju BMVI-ja sredinom provedbenog razdoblja uzme u obzir odgođeno sudjelovanje zemalja pridruženih Schengenu.

Nadalje, kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF), EPPO-a i Komisije) koje proizlaze izravno iz Ugovora ili iz sekundarnog zakonodavstva Unije, uključujući Uredbu o zajedničkim odredbama kako je prethodno navedeno. Te se obveze ipso facto primjenjuju na države članice i stoga nisu navedene u Uredbi o BMVI-ju. Stoga je te obveze potrebno proširiti na Kneževinu Lihtenštajn predmetnim sporazumom.

Naposljetku, sporazum sadržava i odredbu o europskom sustavu za informacije o putovanjima i odobravanje putovanja (ETIAS). 

Kao zaključak, izvjestitelj smatra da je primjereno sklopiti Sporazum kojim se utvrđuju dodatna pravila potrebna za sudjelovanje Kneževine Lihtenštajna u Instrumentu za financijsku potporu području upravljanja granicama i vizne politike („BMVI”), u okviru Fonda za integrirano upravljanje granicama, za programsko razdoblje od 2021. do 2027. u skladu s člankom 7. stavkom 6. Uredbe (EU) 2021/1148 („Uredba o BMVI-ju”).

[bookmark: AM0]S obzirom na navedeno izvjestitelj preporučuje da Parlament da suglasnost za Prijedlog odluke Vijeća i naloži predsjednici da stajalište Europskog parlamenta proslijedi Vijeću, Komisiji te vladama i parlamentima država članica.

